Manner-Suomen maaseudun kehittämisohjelma 2014-2020

**VALTAKUNNALLISTEN KOORDINAATIOHANKKEIDEN HAKU**

Valtakunnallisten koordinaatiohankkeiden haku käynnistyy 1.2.2018 ja päättyy 6.4.2018. Hakemukset liitteineen tulee jättää sähköisesti HYRRÄ-järjestelmään 6.4.2018 mennessä. Hakemukset vastaanottaa Hämeen ELY-keskus, joka myös toimii hankkeiden hallinnollisena viranomaisena.

**Teemat**

Hakuun voi esittää seuraaviin hakuteemoihin liittyviä valtakunnallisia koordinaatiohankkeita:

**Hyvinvointiyrittäjyyden koordinaatiohanke**

**Maaseudun energiayrittäjyyden koordinaatiohanke**

**Matkailun koordinaatiohanke**

**Ruokasektorin koordinaatiohanke**

Lisäksi on mahdollista esittää valtakunnallista koordinaatiohanketta **avoimeen teemaan**.

Kullekin koordinoitavalle teemalle ja avoimelle teemalle on laadittu kuvaus, jonka mukaiseksi haettavan koordinaatiohankkeen tavoitteet ja toimenpiteet tulee rakentaa.

Tehtäväkuvauksen selkeys ja

hyödyntäminen koordinaatiohankkeen

suunnitteluprosessissa

Hankesuunnitelman sisältö ja hankkeen

suunnitteluprosessi

Hankkeen tavoitteen asettelun,

toimenpiteiden ja resurssien kokonaisuus

Alueellisten hanketoimijoiden ja

rahoittajien sitoutuminen, viestintä ja

verkostotoiminta

Lisäarvon tuottaminen ohjelmaan ja

alueellisiin toimenpiteisiin

Koordinoinnin käynnistysvaihe,

ensimmäisen 1

-

2 vuoden toiminta

Tehtäväkuvauksen selkeys ja

hyödyntäminen koordinaatiohankkeen

suunnitteluprosessissa

Hankesuunnitelman sisältö ja hankkeen

suunnitteluprosessi

Hankkeen tavoitteen asettelun,

toimenpiteiden ja resurssien kokonaisuus

Alueellisten hanketoimijoiden ja

rahoittajien sitoutuminen, viestintä ja

verkostotoiminta

Lisäarvon tuottaminen ohjelmaan ja

alueellisiin toimenpiteisiin

Koordinoinnin käynnistysvaihe,

ensimmäisen 1

-

2 vuoden toiminta

**Tukimuodot ja tukitasot**

Koordinaatiohankkeet toteutetaan yhteistyöhankkeina tai tiedonvälityshankkeina.

Yhteistyöhankkeeseen, johon ei sisälly valtiontukea, voidaan myöntää tukea muu julkinen rahoitus mukaan lukien 100 prosenttia hyväksyttävistä kustannuksista. (Valtioneuvoston asetus maaseudun hanketoiminnan tukemisesta 18.12.2014/1174 10 b § (23.4.2015/539)).

Tukea tiedonvälityshankkeeseen voidaan myöntää muu julkinen rahoitus mukaan lukien 100 prosenttia hyväksyttävistä kustannuksista. (Valtioneuvoston asetus maaseudun hanketoiminnan tukemisesta 18.12.2014/1174 10 a § (23.4.2015/539)).

**Valintakriteerit**

Hyväksyttävien hankkeiden valinnassa noudatetaan yhtenäisiä maaseutuohjelman

valintakriteereitä. Valintakriteerit on julkaistu esimerkiksi Maaseutuviraston sivuilla:

<http://www.mavi.fi/fi/tuet-ja-palvelut/hanketoimija/hankkeiden-valintaperusteet/Sivut/default.aspx>

Lisäksi valtakunnallisten hankkeiden tulee täyttää seuraavat kriteerit:

1. Hanke toteutetaan koko maassa tai laajempana kuin alueiden välinen hanke, ja

hankkeen tulokset ovat hyödynnettävissä koko maassa.

2. Hanke on tarkoituksenmukaista toteuttaa valtakunnallisena. Samansisältöinen hanke

voidaan toteuttaa laajalla alueella yhdellä päätöksellä, eikä sitä ole

tarkoituksenmukaista rahoittaa alueellisena tai alueiden välisenä.

Hankkeen arvioinnissa otetaan huomioon puoltavina seikkoina seuraavat valintakriteerit:

1. Hankkeen toteuttamiseksi on olemassa valtakunnallinen yhteistyöverkosto tai se

luodaan hankkeen aikana tai se syntyy hankkeen tuloksena myöhemmin.

2. Hanke kokoaa eri puolella maata olevia kohderyhmiä ja edunsaajia yhden hankkeen

piiriin.

3. Hanke täydentää alueellisia ja paikallisia hankkeita: Hanke luo lisäarvoa alueellisiin

hankkeisiin sekä alueellisiin ja paikallisiin ohjelmiin/suunnitelmiin tai hanke luo

lisäarvoa toimimalla valtakunnallisena pilottina.

**Hakumenettely**

Hakuaika on 1.2.2018 – 6.4.2018.

Arviointiryhmä käsittelee hankehakemukset. Hankkeista voidaan pyytää tarvittaessa

asiantuntijalausuntoja. ELY-keskusten edustajista koostuva valintaryhmä valitsee

rahoitettavat hankkeet kesällä 2018.

Hämeen ELY-keskus tekee rahoitettaviksi valituista hankkeista päätöksen sen jälkeen, kun

valintaryhmä on valinnut rahoitettavat hankkeet ja maa- ja metsätalousministeriö on osoittanut myöntövaltuutta näiden hankkeiden rahoittamiseen.

Suositeltava hankkeiden aloitusajankohta on aikaisintaan kesällä 2018.

**Muuta hakuun liittyvää**

Maaseutuohjelman rahoituksella on aiemmin toteutettu kuusi koordinaatiohanketta: **luomu, luonnontuotteet, lähiruoka, Green care -hyvinvointipalvelut, energiatehokkuus ja matkailu. Lisätietoa hankkeista:**

<https://www.maaseutu.fi/maaseutuverkosto/maaseutuohjelma/koordinaatiohankkeet/>

Koordinaatiohankkeista on tehty ulkopuolinen arviointi. Arviointiraportti on ladattavissa osoitteesta:

<https://www.maaseutu.fi/maaseutuverkosto/viestinta2/uutiset/>

Koordinaatiohankkeiden rahoitukseen on alustavasti arvioitu käytettävän yhteensä 1,8 miljoonaa euroa ( EU+valtio). Hankkeiden suositeltava kesto on noin kolme vuotta. Valintakokouksessa päätetään, rahoitetaanko kaikkia teemoja.

**Lisätietoja**

Lisätietoja valtakunnallisten kehittämishankkeiden hausta antavat Hämeen ELY-keskuksessa:

asiantuntija Lassi Hurskainen, 0295 025 046 etunimi.sukunimi@ely-keskus.fi

kehittämispäällikkö Timo Kukkonen, 0295 025 065, etunimi.sukunimi@ely-keskus.fi

Lisätietoja teemojen kuvauksista maa- ja metsätalousministeriössä:

maaseutuylitarkastaja Marianne Selkäinaho 0295 162 218 etunimi.sukunimi@mmm.fi